《梁药亭偕蒲衣赴车陂荔枝之约余病新愈惮暑不果往却还新塘舟中寄怀兼柬车陂诸子》
清代·陈恭尹

郭东收雨水新澄，只尺溪桥不共登。林岫未忘多病客，鹭鸶闲似少年僧。

楼开静沼难为画，荔擘红衣不让冰。想到山堂今夜短，几人吟共一窗灯。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。